Na podlagi 219. člena   Pravilnika o postopkih za izvrševanje proračuna  Republike Slovenije (Uradni list RS, št. 50/2007, 61/2008 in 99/2009), Odloka o proračunu Mestne občine Murska Sobota za leto 2012 (Uradni list RS, št. 11/2012) in Statuta Mestne občine Murska Sobota (Uradni list RS, št. 23/2007- UPB in 49/10) objavlja Mestna občina Murska sobota (v nadaljevanju: MOMS), Kardoševa 2, 9000 Murska Sobota
Javni razpis

za sofinanciranje  programov za področje tehnične kulture ter uvajanja mladih v znanost v MOMS v letu 2012:
I) področje tehnične kulture

II) uvajanje mladih v znanost
1. PREDMET RAZPISA
Predmet razpisa je sofinanciranje programov za področje tehnične kulture ter uvajanja mladih v znanost v MOMS  v letu 2012, ki jih izvajajo  zavodi društva in njihove zveze. Organizacije (v nadaljevanju upravičenci), ki izvajajo programe s področja tehnične kulture ter uvajanja mladih v znanost za populacijo na območju MOMS.
Z razpisom želimo spodbujati aktivnosti na področju tehnične kulture ter uvajanja mladih v znanost. 
V okviru tega razpisa so razpisane teme:
· Pod sklop I) programi in projekti za izvajanje letnega programa tehnične kulture v MOMS 
· Pod sklop II) programi in projekti za izvajanje letnega programa uvajanja mladih v znanost v MOMS 

2. OSNOVNI  POGOJI ZA KANDIDIRANJE NA JAVNEM RAZPISU
Osnovni pogoji, ki ga morajo izpolnjevati vlagatelj za kandidiranje na javnem razpisu.

- šole, zavodi, društva in njihove zveze, organizacije, ki izvajajo programe s področja tehnične kulture ter uvajanja mladih v znanost.
3. POSEBNI POGOJI ZA KANDIDIRANJE NA JAVNEM RAZPISU

Posebni pogoji, ki jih morajo izpolnjevati vlagatelji za kandidiranje na javnem razpisu:

· vsebina vloge je v skladu s razpisanimi temami v predmetu razpisa,
· prednost imajo javno vzgojno izobraževalni zavodi, katere ustanovitelj je MOMS, 
· dopolnilne dejavnosti morajo biti izvedene do 30.11.2012,
· fotokopija letnega poročila za leto 2011 (zaključni račun),
· vlagatelji lahko z istim projektom kandidirajo samo na en javni razpis v MOMS,
· vloga mora biti v skladu z Zakonom o integriteti in preprečevanju korupcije (Uradni list RS, št. 69/2011).
4. MERILA ZA IZBOR VLOG

· ustreznost vsebine
· ustreznost finančne konstrukcije

5. OKVIRNA VIŠINA SREDSTEV

Orientacijska vrednost razpisa  znaša do:
Pod sklop I) 6.350,00 €

Pod sklop II) 3.200,00 €

6. ROK PORABE DODELJENIH SREDSTEV
Dodeljena sredstva za leto 2012 morajo biti porabljena do  30.11.2012
7. ROK ZA PREDLOŽITEV VLOG IN NAČIN PREDLOŽITVE

Vlagatelji morajo popolne vloge oddati  na naslov: Mestna občina Murska Sobota, Kardoševa 2, 9000 Murska Sobota do vključno 02.04.2012 oziroma najpozneje ta dan oddana na pošti kot priporočena pošiljka.  Na hrbtni strani mora biti naveden naziv in naslov vlagatelja. Na prednji  levi strani ovitka mora biti zapisano: » Ne odpiraj - vloga: področje tehnične kulture oz. sklop I« ali »Ne odpiraj- vloga: področje uvajanja mladih v znanost oz. sklop II«.  
8. DATUM ODPIRANJA VLOG

Odpiranje vlog je zaprto za javnost. Komisija za odpiranje vlog bo vloge odpirala v sejni sobi MOMS, Kardoševa 2, 9000 Murska Sobota, dne 04.04.2012. V primeru nepopolnih izpolnjenih vlog s pomanjkljivo dokumentacijo bo strokovna komisija v roku 8 dni od odpiranja vlog vlagatelja pisno pozvala, da jih dopolni. Rok za dopolnitev vloge je 8 dni  od prejema pošte. 
9. ODLOČANJE IN OBVEŠČANJE O IZIDU RAZPISA

O vlogah odloči s sklepom na podlagi predloga strokovne komisije župan najkasneje v roku 60 dni po zaključku odpiranja razpisa. 

Zavržene in zavrnjene bodo  vse vloge:

· ki ne bodo poslane v roku in na način, ki je določen v  7. točki  tega razpisa,
· ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije, 

· vloge, ki ne bodo dopolnjene v roku  za dopolnitev,

· vloge, ki jih bo strokovna komisija na podlagi meril za ocenjevanje ocenila kot neustrezna.

Zoper odločitev lahko vlagatelj vloži pritožbo za preveritev utemeljenosti sklepa o dodelitvi sredstev v roku  osem dni  od prejema  sklepa. Pritožba se vloži na naslov: 
Mestna občina Murska Sobota, Kardoševa 2, 9000 Murska sobota.

Vloži se pisno ali da ustno na zapisnik pri organu, ki je sklep izdal.  Če se pošlje po pošti priporočeno, se na dan oddaje na pošto ne šteje za dan izročitve naslovniku. Odločitev župana o pritožbi  je dokončna. Prepozno vložena pritožba se zavrže.

10. RAZPISNA DOKUMENTACIJA
Razpisna dokumentacija je na voljo na spletnih straneh MOMS (www.murska-sobota.si)  in v vložišču MOMS, Kardoševa 2, 9000 Murska Sobota, vsak delovni dan.

11. DODATNE INFORMACIJE
Dodatne informacije vlagatelji dobijo po telefonu vsak dan od  8.00 do 12.00 ure oziroma po e- pošti in sicer pri Darji Kadiš:

· tel.št. 02/525 16 65

· e-pošta: darja.kadis@murska-sobota.si.
Številka: 430-0006/2012-1(173)
Datum: 15.02.2012
                                                                                                Anton Štihec, univ.dipl.inž.grad.

                                                                                                                 ŽUPAN
                                                                                                 Mestne občine Murska Sobota                                                                                                                                                                                                                       
